查無此人|黎紀君演病人角色胃口變細 新人余凱祺曾是50kg肥妹仔
高智犯罪新片《查無此人》,由25歲香港新演員余凱祺(Kaylee)飾演的瑜伽老師擔起故事主軸,片中她與瑜伽班學生黎紀君(Christy)發展BFF關係,但一次重大意外令Kaylee人生逆轉,獨自蝸居劏房反而陷入致命騙局。
Kaylee和Christy這對「密友」有多場對手戲,其中一場是兩人於瑜伽班初邂逅展開FF雙殺,拍攝當日兩位女演員穿着瑜伽裝,由於衣服比較緊身,為保持最佳體態,身型已很slim的Christy在中午放飯時揀了個豬扒飯盒,笑言只能食少少;身型略帶肌肉的Kaylee就選擇雞飯,但她苦笑「好慘」,因為她只能食雞唔食飯,雞亦要過水後才可以進食。
當日兩位女演員都有交流keep fit心得,Kaylee稱讚Christy好fit,又瘦又slim,令她很羨慕;Christy稱拍戲時見Kaylee做瑜伽就知道對方有練開,因為對方動作正宗,反而自己會企唔穩,Christy說:「我知Kaylee好努力(keep fit),要做多啲帶氧運動,我自己食細咗個胃,曾經因為拍一套劇要做病人,所以練細咗個胃覺得好work。」Kaylee聞後即笑說:「我係咪應該接一個有病嘅角色?可以快啲瘦!我嘅問題就係超大食,就算好勤力做運動,都成日掛住食好多嘢…」Christy覺得Kaylee已經好fit,建議對方可以放鬆點,少食多餐。
減肥係女人終身課題
其實Kaylee入行前曾經係個體重超過50kg的小肥妹,當時是2016年她中六畢業後,在餐廳做part time,一向食得但身型偏瘦的Kaylee從沒想過自己會變肥,自任職餐廳後她晚晚和同事消夜,有時又跟朋友聚會吃飯,由早到晚都不停食,結果在短短個多月內,由本來的44kg暴肥到超過50kg,體重直線上升,她亦意識到必需減肥。
Kaylee說:「後來正常飲食,有段時間仲刻意減肥,每日1400卡路里,不停做運動,每朝同每晚都跑步,burn卡路里又唔敢食得多,只係食蛋白質先瘦返,但一完咗又反彈,心理狀態唔太開心,有少少暴食,到而家都係調理緊自己心態,所以真係明白點解減肥係終身課題,而家學pole dance就慢慢再firm啲。」